Ikonomi ya lefatshe e tswelela go tobana le dikgwetlho tse di bokete. Ikonomi ya lefatshe e atologile ka 3.4% ka 2014. Bagwebisani le Aforika Borwa ba itemogetse kgolo ya ikonomi e e farologaneng. Dinagakopano tsa Yuropa di oketsegile ka 0.9% fa Japane e fokotsegile ka 0.1%. Le fa go le jalo, Dinaga tsa Bogare jwa kwa Tlase ga Aforika tsone di oketsegile ka 5% fa Dinagakopano tsa Amerika di oketsegile ka 2.4%. Ikonomi ya kwa Tšhaena yona e tswelela go fokotsa lebelo la kgolo ya ikonomi ka kgolo e e tlhokometsweng e e iketlileng mme e gakgamatsa ya 7.4%. Tlhwatlhwa ya dithoto tsa manyatshipi, malatlha, polatinamo le oli e santse e le kwa tlase ga tsa mo ngwageng wa 2008. Kwelotlase e kgolo ya boditšhabatšhaba ya tlhwatlhwa ya oli e tlisitse dipoelo mo Aforika Borwa mme e tlile go fokotsa kgolo ya ikonomi mo dinageng tsa Aforika tse di tlhagisang oli tseo di leng mafelo a a botlhokwa mo batlhagising ba dithomelontle ba Aforika Borwa.